- Hindi News
- National
- क्रिसमस की खुशियां बिखरी चॉकलेट्स केक खिलाया, झांकी में नजर आई प्रभु के जन्म की गाथा
क्रिसमस की खुशियां बिखरी चॉकलेट्स-केक खिलाया, झांकी में नजर आई प्रभु के जन्म की गाथा
पूरे दिन चला ‘हैप्पी क्रिसमस’ कहकर बधाई देने का सिलसिला
भास्कर संवाददाता | शाजापुर
गुरुवार देर रात प्रभु ईसा मसीह का जन्मदिन मनाने के बाद शुक्रवार को भी पूरे दिन शहर में क्रिसमस पर्व का उल्लास रहा। सभी ने एक-दूसरे से हैप्पी क्रिसमस कहा। चॉकलेट्स-केक खिलाकर क्रिसमस की खुशियां भी बांटी।
इसी कड़ी में एबी रोड स्थित एम.जी. कॉन्वेंट स्कूल परिसर में शुक्रवार को भी क्रिसमस पर्व का उल्लास बिखरा। नन्हे-मुन्हे बच्चे और स्कूल के कई स्टूडेंट्स वहां पहुंचे। फादर अगस्टीन और फादर पॉल को हैप्पी क्रिसमस कहा। उत्साहित मन बच्चों को फादर अगस्टीन ने अपने हाथों से चॉकलेट्स बांटी और शुभकामनाएं दीं। नवज्योति विशेष विद्यालय में भी प्रभु यीशु के जन्मोपलक्ष्य में आकर्षक झांकी सजाई गई। यहां भी कई लोग क्रिसमस की बधाई देने पहुंचे। शहर से बाहर रह रहे अपनों को भी मोबाइल मैसेज, वॉट्सएप, फेसबुक आदि के माध्यम से क्रिसमस की बधाई देने का सिलसिला पूरे दिन चला।
(संबंधित खबर पेज 6 पर)
स्कूल परिसर में गाए गीत
क्रिसमस पर्व के मुख्य दिन शुक्रवार देरशाम करीब 6.30 बजे भी विशेष आयोजन हुआ। बच्चों व युवाओं ने यहां केरेलियन सिंगिंग के तहत खुशी के गीत गाए। जुलूस रूप में परिसर में घूमे।
घराें में भी बनाई झांकी
क्रिसमस को लेकर ईसाई समाजजनों ने अपने घरों में भी प्रभु यीशु के जन्मोपलक्ष्य में झांकी सजाई। प्रभु से विशेष प्रार्थनाएं कीं। मान्यतानुसार प्रभु यीशु के जन्म पर झांकी बनाने का विशेष महत्व होता है।
नवज्योति विशेष विद्यालय में प्रभु यीशु के जन्म से जुड़ी झांकी रही आकर्षण का केंद्र।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva